L 102/84
FI
Euroopan unionin virallinen lehti
17.4.2023
ISON-BRITANNIAN JA POHJOIS-IRLANNIN YHDISTYNEEN KUNINGASKUNNAN EROAMISESTA EUROOPAN UNIONISTA JA EUROOPAN ATOMIENERGIAYHTEISÖSTÄ TEHDYLLÄ SOPIMUKSELLA PERUSTETUN SEKAKOMITEAN SUOSITUS N:o 1/2023, annettu 24 päivänä maaliskuuta 2023, markkinavalvonnasta ja täytäntöönpanosta [2023/820]
SEKAKOMITEA, joka
ottaa huomioon Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen (1), jäljempänä ’erosopimus’, ja erityisesti sen 166 artiklan 1 kohdan, sekä katsoo seuraavaa: (1)
Erosopimuksen 166 artiklan 3 kohdassa määrätään, että suositukset on annettava yhteisellä suostumuksella.
(2)
Erosopimuksen 182 artiklan nojalla Irlantia/Pohjois-Irlantia koskeva pöytäkirja, jäljempänä ’pöytäkirja’, on kyseisen sopimuksen erottamaton osa.
(3)
Pöytäkirjan 6 artiklan 2 kohdassa määrätään, että on otettava käyttöön tavaroiden liikkumista Yhdistyneen kuningaskunnan sisämarkkinoilla koskevia erityisjärjestelyjä, jotka ovat johdonmukaisia suhteessa Pohjois-Irlannin asemaan osana Yhdistyneen kuningaskunnan tullialuetta kyseisen pöytäkirjan mukaisesti, silloin kun tavarat on tarkoitettu loppukulutukseen tai lopulliseen käyttöön Pohjois-Irlannissa ja kun käytössä on tarvittavat suojatoimet unionin sisämarkkinoiden ja tulliliiton eheyden suojaamiseksi pöytäkirjan mukaisesti,
ON ANTANUT TÄMÄN SUOSITUKSEN:
1 artikla Sekakomitea suosittaa unionille ja Yhdistyneelle kuningaskunnalle seuraavaa: Pöytäkirjan 6 artiklan 2 kohdassa tarkoitettujen erityisjärjestelyjen yhteydessä markkinavalvonta- ja täytäntöönpano­ välineitä olisi käytettävä yhteistyössä tavaroiden kulun seuraamiseksi ja sellaisten riskien hallitsemiseksi, että tavaroita saattaa päätyä laittomasti unioniin tai Yhdistyneeseen kuningaskuntaan.
Olisi varmistettava tiivistetty yhteistyö Yhdistyneen kuningaskunnan ja unionin välillä sekä tarvittaessa Yhdistyneen kuningaskunnan ja jäsenvaltioiden viranomaisten välillä, jotta kyseisiä järjestelyjä voidaan tukea vaikuttavilla markkinavalvonta- ja täytäntöönpanotoimilla.
Tällä olisi tuettava kyseisten järjestelyjen seurantaa ja hallinnointia ilman, että Pohjois-Irlannin ja Irlannin välisellä rajalla vaaditaan tarkastuksia tai valvontaa.
Tähän yhteistyöhön voisi sisältyä tietämyksen jakaminen, tietojenvaihto, yhteistyö toimijoiden kanssa ja tarvittaessa yhteinen toiminta erityisesti Pohjois-Irlannin ja asiaankuuluvan jäsenvaltioiden viranomaisten välillä laittoman toiminnan ja salakuljetuksen torjumiseksi, sekä sen varmistaminen, että markkinoille ei saateta tavaroita, jotka eivät täytä sovellettavia vaatimuksia, ja että täytäntöönpano- ja valvontatoimet pannaan riskien ja tiedustelutietojen perusteella tärkeysjär­ jestykseen.
Viranomaiset varmistavat myös, että yritykset ja toimijat ovat tietoisia Pohjois-Irlannin ja unionin välillä liikkuvien tavaroiden oikeudesta päästä markkinoille, jos kyseiset tavarat täyttävät sovellettavat vaatimukset, pöytäkirjan mukaisesti.
Yhdistyneen kuningaskunnan ja unionin olisi tehtävä rakentavaa yhteistyötä erosopimuksen rakenteiden puitteissa, sekakomitea mukaan luettuna, tukeakseen uusien järjestelyjen tuloksellista toimintaa Pohjois-Irlannin kansalaisten ja yritysten edun mukaisesti.
(1) EUVL L 29, 31.1.2020, s. 7.